     ร้านนี้เป็นร้านกาแฟอีกร้านหนึ่ง ที่อยากแนะนำค่ะ แม้จะเป็นร้านเล็กๆ แต่กาแฟเด็ดทีเดียว ขนาดร้านประมาณ 1 ห้องเล็กๆ ฟังดูอาจคับแคบซะหน่อย แต่ยังอุตส่าห์มีที่นั่งรอสัก 2 ที่นั่ง ถ้าเต็มก็ยืนรอหน้าร้านไปค่ะ และส่วนใหญ่จะเต็ม ช่วงเช้าๆ แดดยังไม่ส่องร้าน แต่ช่วงบ่าย จะซื้อทีไร ต้องเดินไปสั่งก่อน แล้วรอฝั่งตรงข้าม สปีตการทำเครื่องดื่มแต่ละแก้วมองดูว่าร้านนี้ทำช้า แต่ถ้ามองจริงๆ คือเร็วแล้วค่ะ กระบวนการทำอาจต้องพิถีพิถันซะหน่อย เพื่อให้ได้กาแฟรสมาตรฐานทุกครั้ง และลูกค้าเยอะซะด้วยสิ ถ้ารอนานหน่อยก็อย่าน้อยใจไปนะคะ 

พิกัดร้าน:
     ร้านกาแฟมงคลสาขานี้อยู่หลังการบินไทย ตลาดลุงเพิ่มที่สาวๆ ชอบไปช็อปปิ้งกัน ถ้ามาเดินครั้งหน้าลองแวะทานดูค่ะ ร้านจะหันหน้าติดกำแพงการบินไทยเลย เยื้องๆ กับศาลพระภูมิหลังการบินไทยค่ะ ตรงสามแยกเลย หาง่าย เพราะคนจะมุงในช่วงเวลาเที่ยงๆ ถ้าช่วงเย็นร้านเลื่อนประตูมาปิดครึ่งหนึ่ง บางทีไม่ได้ปิดนะคะ แดดส่องร้าน พ่อค้าร้อน เลยปิดบังแดดค่ะ เดินไปสั่งเครื่องดื่มได้นะ 

เครื่องดื่ม:
     - ลาเต้ร้อน มีทั้งทานที่ร้านหรือแก้วรับกลับค่ะ ทานที่ร้านจะเป็นแก้วเซรามิค หรือแก้วใส แล้วแต่บางที ถ้าสั่งกลับจะเป็นแก้วกระดาษ อาจจะอดเห็นลวดลายลาเต้อาร์ต พ่อค้ามีอยู่ 2 คน เป็นพี่น้องกัน คนพี่ชื่อบี จะวาดลวดลายคนละแบบกับคนน้อง ส่วนใหญ่เป็นลายหัวใจ สวยงามมาก แต่ละครั้งก็สวยทุกครั้ง สมมาตรกันดี สตรีมนมก็เนียนสวย คนน้องชื่อเอส มักจะวาดเป็นนกยูง สวยไปอีกแบบ รสชาติกาแฟก็กลมกล่อมดีค่ะ นอกจากเมล็กกาแฟที่ทางร้านใช้ ยังมีเมล็ดกาแฟของต่างประเทศด้วย มีหลายตัวนะคะ ราคาก็แตกต่างกันไป เมล็ดจาก ethiopia จะเป็นที่ชื่นชอบของนักดื่มกาแฟที่ร้านค่ะ 

     - ชาไทยเย็น ไม่แน่ใจว่าชาของอะไร แต่ชาก็ไม่เหมือนเจ้าอื่น เป็นเอกลักษณ์ของร้านกาแฟมงคลเอง หอมชา หวานน้อย อร่อยค่ะ เมนูนี้สั่งบ่อยเหมือนกัน เครื่องดื่มเย็นเลยเหมาะกับอากาศบ้านเรา 

     นอกจากกาแฟอร่อยแล้ว สาวๆ ชอบมาแอ๊วหนุ่มๆ แอบมองพ่อค้ากัน ที่นี่พ่อค้าแซ่บที่ออกรายการเทยเที่ยวไทยมาแล้ว และช่วงหลังๆ ออกอีกหลายรายการเชียว สองพี่น้องคู่นี้ช่วยกันทำมาหากินดีมากๆ แถมเครื่องดื่มอร่อยอีก มีมนุษยสัมพันธ์กับลูกค้าทุกคน จดจำลูกค้าประจำได้ว่าชอบทานอะไร ทักทายแบบสุภาพ ท่านใดผ่านมาทำธุระแถวนี้ ลองทานเครื่องดื่มร้านนี้ดูค่ะ รับรองว่าไม่ผิดหวังค่ะ ^_____^